
	РЕПУБЛИКА БЪЛГАРИЯ

Министерство на здравеопазването
Изпълнителна агенция „Медицински надзор“



СИСТЕМА
за определяне на резултатите при провеждането на конкурс за длъжността „главен юрисконсулт“ в отдел „Правно обслужване на контрола“, дирекция „Контрол на медицинските дейности и права на пациентите“, Изпълнителна агенция „Медицински надзор“ - 1 щатна бройка, определена за заемане по служебно правоотношение, обявен със Заповед № РД-15-05-12/12.08.2026 г. на изпълнителния директор на Изпълнителна агенция „Медицински надзор“.
Комисията разработи три варианта на тест. Всеки вариант на тест включва 25 въпроса с избираеми отговори, като всеки от въпросите има само един верен отговор. 

В съответствие с разпоредбата на чл. 34, ал. 3 и ал. 4 от Наредбата за провеждане на конкурсите и подбора при мобилност на държавните служители (НПКПМДСл), конкурсната комисия реши:

1. Времето за решаване на теста е 30 (тридесет) минути.

2. Всеки верен отговор носи 1 точка.

3. Максималния резултат от теста е 25 точки.

4. Минималният резултат, при който кандидатът ще се счита за успешно издържал теста, е 20 точки за 20 верни отговора.

5. Всеки кандидат отбелязва отговорите със син химикал, като буквеното означение на избрания отговор се загражда с кръгче. Приема се за посочен отговорът, който е заграден с кръгче и не е поставен знак „Х“. В случай че е маркиран повече от един отговор, се счита, че на въпроса не е даден верен отговор.

6. Не се допуска нанасянето на каквито и да е поправки, дописване или изтриване в условията и в отговорите. В тези случаи се счита, че на съответния въпрос не е даден верен отговор.

7. Комисията прие, че интервюто е с по-голяма относителна тежест, поради което резултатите от теста ще се умножат с коефициент 4, а резултатите от интервюто ще се умножат с коефициент 5.

На основание чл. 42, ал. 1 от НПКПМДСл, комисията реши:

1. Минималният резултат, при който кандидатът ще се счита за успешно издържал интервюто е 15 точки, който е средноаритметичен от постигнатите общи резултати от формулярите на конкурсната комисия, умножен по коефициент 5.

2. Критериите за преценка на кандидати са:

2.1. Аналитична компетентност;

2.2. Работа в екип;

2.3. Комуникативна компетентност;

2.4. Ориентация към резултати;

2.5. Фокус към клиента (вътрешен/външен);

2.6. Професионална компетентност;

2.7. Дигитална компетентност.

Преценката се извършва по 5 – степенна скала, както следва:

5 - напълно отговаря на изискванията за длъжността;

4 - в голяма степен отговаря на изискванията за длъжността;

3 - в средна степен отговаря на изискванията за длъжността;

2 - в малка степен отговаря на изискванията за длъжността;

1 - не отговаря на изискванията за длъжността. 

Въз основа на отговорите на кандидата, всеки член на конкурсната комисия вписва своята преценка във Формуляр за преценка на кандидатите от интервюто (Приложение № 5 към чл. 42, ал. 4 от  НПКПМДСл).

3. Общият резултат, вписан във формуляра за преценка на кандидатите от интервюто на всеки член на комисията, е средноаритметична величина от оценките по отделните компетентности по 5 – степенна скала.

4. Общият резултат от интервюто на всеки кандидат е средноаритметична величина от оценката на членовете на конкурсната комисия по 5 – степенна скала. При изчисленията резултатът се закръглява с два знака след запетая.

5. При постигнат на интервюто резултат под минималния 15 точки кандидатът не сформира окончателен резултат и не се класира.

Съгласно чл. 43, ал. 1 от НПКПМДСл окончателният резултат на кандидата е сбор от резултатите, получени на теста и на интервюто, умножени съответно с коефициент 4 и 5, определени от комисията.

Подписи на конкурсната комисия: 
Председател: Ева Търнева……………..
Членове: 

1. Любомир Попов  ……………………
2. Силвия Паунова   ……………………
